CELEX: 62013TA0155
Language: hr
Date: 2014-07-03 00:00:00
Title: Predmet T-155/13: Presuda Općeg suda od 3. srpnja 2014. – Zanjani protiv Vijeća „Zajednička vanjska i sigurnosna politika — Mjere ograničavanja protiv Irana radi sprečavanja nuklearne proliferacije — Zamrzavanje financijskih sredstava — Ograničavanje ulaza — Tužba za poništenje — Rok za podnošenje tužbe — Dopuštenost — Obveza obrazlaganja — Pogreška pri procjeni — Izmjena učinaka poništenja tijekom vremena”

25.8.2014   
            
            
               HR
            
            
               Službeni list Europske unije
            
            
               C 282/33
            
         Presuda Općeg suda od 3. srpnja 2014. – Zanjani protiv Vijeća
   (Predmet T-155/13) (1)
   
   („Zajednička vanjska i sigurnosna politika - Mjere ograničavanja protiv Irana radi sprečavanja nuklearne proliferacije - Zamrzavanje financijskih sredstava - Ograničavanje ulaza - Tužba za poništenje - Rok za podnošenje tužbe - Dopuštenost - Obveza obrazlaganja - Pogreška pri procjeni - Izmjena učinaka poništenja tijekom vremena”)
   2014/C 282/43
   Jezik postupka: engleski
   
      Stranke
   
   
      Tužitelj: Babak Zanjani (Dubai, Ujedinjeni Arapski Emirati) (zastupnici: L. Defalque i C. Malherbe, odvjetnici)
   
      Tuženik: Vijeće Europske unije (zastupnici: A. Vitro i M. Bishop, agenti)
   
      Predmet
   
   Kao prvo, zahtjev za poništenje, s jedne strane, Odluke Vijeća 2012/829/ZVSP od 21. prosinca 2012. kojom se mijenja Odluka 2010/413/ZVSP o mjerama ograničavanja protiv Irana (SL L 356, str. 71.) u mjeri u kojoj je upisala ime tužitelja na popis koji se nalazi u Prilogu II. Odluke Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanja izvan snage Zajedničkog stajališta 2007/140/ZVSP (SL L 195, str. 39.), kao i, s druge strane, Provedbene uredbe Vijeća (EU) br. 1264/2012 od 21. prosinca 2012. o provedbi Uredbe (EU) br. 267/2012 o mjerama ograničavanja protiv Irana (SL L 356, str. 55.) u mjeri u kojoj je upisala ime tužitelja na popis koji se nalazi u Prilogu IX. Uredbe Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe (EU) br. 961/2010 (SL L 88, str. 1.), i kao drugo, zahtjev za dobivanje izjave o neprimjenjivosti Odluke 2012/829 i Provedbene uredbe br. 1264/2012 u mjeri u kojoj se na njih primjenjuju članak 19. stavak 1. točke (b) i (c) Odluke 2010/413.
   
      Izreka
   
   
               1.
            
            
               Poništava se Odluka Vijeća 2012/829/ZVSP od 21. prosinca 2012. kojom se mijenja Odluka 2010/413/ZVSP o mjerama ograničavanja protiv Irana u mjeri u kojoj je upisala ime Babaka Zanjanija u Prilog II. Odluke Vijeća 2010/413/ZVSP od 26. srpnja 2010. o mjerama ograničavanja protiv Irana i stavljanja izvan snage Zajedničkog stajališta 2007/140/ZVSP.
            
         
               2.
            
            
               Poništava se Provedbena uredba Vijeća (EU) br. 1264/2012 od 21. prosinca 2012. o provedbi Uredbe (EU) br. 267/2012 o mjerama ograničavanja protiv Irana u mjeri u kojoj je upisala ime Babaka Zanjanija u Prilog IX. Uredbe Vijeća (EU) br. 267/2012 od 23. ožujka 2012. o mjerama ograničavanja protiv Irana i stavljanju izvan snage Uredbe (EU) br. 961/2010.
            
         
               3.
            
            
               Učinci Odluke 2012/829 i Provedbene uredbe br. 1264/2012 ostaju na snazi u pogledu Babaka Zanjanija do dana isteka žalbenog roka iz članka 56. prvog podstavka Statuta Suda Europske unije ili, ako je žalba podnesena u tom roku, do odbijanja žalbe.
            
         
               4.
            
            
               U preostalom dijelu tužba se odbija.
            
         
               5.
            
            
               Vijeću Europske unije nalaže se snošenje vlastitih troškova i troškova Babaka Zanjanija.
            
         
      (1)  SL C 141, 18.5.2013.